OpenLLM-France/wikimedia huggingface dataset:
# Bosc Nacional Daniel Boone

El Bosc Nacional Daniel Boone (Daniel Boone National Forest) és una área protegida gestionada pel Servei Forestal dels Estats Units que abasta una part de l'altiplà de Cumberland (Cumberland Plateau) i les Muntanyes Apalatxes. Daniel Boone té dues àrees salvatges i diversos embassaments. Les seves àrees escèniques inclouen les cascades de Cumberland (Cumberland Falls), la gorja del riu Red (Red River Gorge), l'arc Yahoo (Yahoo Arch) i nombroses coves.
El bosc es divideix en quatre districtes de guardaboscos (ranger districts): Cumberland amb oficines a Morehead, London amb oficines a London (Kentucky), Stearns amb oficines a Whitley City i Redbird amb oficines a Big Creek. La seva seu (supervisor's office) se situa fora del bosc a Winchester (Kentucky). El centre de visitants Gladie es localitza a Stanton.

## Àrees salvatges

Hi ha dues àrees salvatges al bosc designades sota la Llei d'àrees salvatges de 1964. L'àrea salvatge Clifty se situa a la gorja del riu Red (Red River Gorge) al districte de guardaboscos de Cumberland (Cumberland Ranger District). L'àrea salvatge Beaver Creek es troba al districte de guardaboscos de Stearns (Stearns Ranger District) i gaudeix de penya-segats de gres i arcs naturals.

## Vegeu també

* Llista de boscos nacionals dels Estats Units
* Daniel Boone

## Referències

* 1 2 «Daniel Boone National Forest». U.S. Forest Service. [Consulta: 2 maig 2016].
* ↑ «Daniel Boone National Forest - Clifty Wilderness». U.S. Forest Service. [Consulta: 3 maig 2016].
* ↑ «Wilderness.net - Clifty Wilderness». University of Montana. Arxivat de l'original el 15 d’abril 2016. [Consulta: 3 maig 2016].
* ↑ «Daniel Boone National Forest - Beaver Creek Wilderness». U.S. Forest Service. [Consulta: 3 maig 2016].
* ↑ «Wilderness.net - Beaver Creek Wilderness». University of Montana. Arxivat de l'original el 15 d’abril 2016. [Consulta: 3 maig 2016].
# Buratski

Buratski (en rus: Бурацкий) és un poble (un khútor) de l'óblast de Volgograd, a Rússia, segons el cens del 2010 tenia 556 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
* ↑ «Государственный архив Волгоградской области. Справка по истории административно-территориального деления Волгоградской области». Arxivat de l'original el 2017-09-04. [Consulta: 8 agost 2022].
* ↑ «Климат: Ближнеосиновский». Arxivat de l'original el 2017-09-04.
# Bounnhang Vorachith

Bounnhang Vorachith (en laosià ບຸນຍັງ ວໍລະຈິດ) (nascut el 15 d'agost de 1937) és el president de Laos i Secretari General del Partit Popular Revolucionari de Laos des de 2016. Es va exercir com viceprimer ministre des de 1996 fins a 2001, i després va ser nomenat primer ministre. Es va convertir en vicepresident el 8 de juny de 2006, quan Bouasone Bouphavanh va ser nomenat primer ministre. El 19 d'abril de 2016 va accedir a la presidència del país.
# Bounkani

Bounkani és la regió de Costa d'Ivori que està situada a l'extrem nord-oriental del país. Juntament amb la regió de Gontougo formen el districte de Zanzan. Té una superfície de 22.091 km², la meitat de la qual està ocupada pel Parc Nacional de Comoé (11.090 km²). El 1998 tenia 195.309 habitants. La seva capital és la ciutat de Bouna. És una de les regions de nova creació que es van constituir el 2011 i abans formava part de la regió de Zanzan.

## Geografia
### Situació geogràfica

Bounkani està situat a l'extrem nord-oriental de Costa d'Ivori i fa frontera amb Ghana a l'est i amb Burkina Faso al nord. Té la regió de Tchologo a l'oest i la regió de Gontogo al sud.

## Departaments i municipis

Els departaments de Bounkani són Nassian, Tehini i Bouna.

## Economia

A la regió de Bounkani no hi ha cap indústria de transformació dels productes agropecuaris ni cap indústria extractiva. Hi ha la previsió d'instal·lar indústries de transformació de la nou de caju, de l'arròs que es desenvolupi la indústria làctia.

### Agricultura

L'agricultura de la regió es fa amb mètodes tradicionals i extensius, cosa que fa que el rendiment per hectàrea sigui baix. Gairebé la totalitat de l'agricultura que s'hi practica és de de subsistència.

### Ramaderia

Hi ha unes 5.000 persones que treballen en la ramaderia a Bounkani, un sector en que l'estat ivorienc hi ha fet inversions per a desenvolupar-lo, però han esdevingut obsoletes.

## Turisme

El potencial turístic no ha estat posat en valor, tot i que té atractius com el Parc Nacional de la Comoé, els Soukalas Lobi i l'artesania tradicional: ceràmica, teixits i cistelleria. El Parc Nacional ha estat declarat Patrimoni Mundial de la Humanitat per part de la UNESCO.

## Referències

* 1 2 3 4 «Découverte de BOUNKANI». Assemblée des Régions et Districts de Côte d'Ivoire. Arxivat de l'original el 2015-04-02. [Consulta: 25 març 2015].
* ↑ «Regions of Côte d'Ivoire». Statoids. [Consulta: 25 març 2015].
* ↑ «Côte d'Ivoire: administrative units, extended». Geohive. [Consulta: 25 març 2015].
# Ca l'Esteve (Manlleu)

Ca l'Esteve és un edifici de Manlleu (Osona) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici de planta i dospisos. La planta baixa ha estat molt modificada. En les plantes pis es conserven els balcons originals amb baranes de ferro molt senzilles. Els brancals i llindes són rectilinis i de pedra picada. Les obertures de la segona planta són més petites. Les lloses del balcons del carrer del Pont han estat reforçades. El ràfec de la coberta se sustenta per biguetes de fusta. La façana presenta esgrafiats molt semblants als de la casa Grau. Els autors d'aquest immoble podríen ser Josep Illa i Ignasi Mas.

## Referències

* ↑ «Ca l'Esteve». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Ca l'Estartús

Ca l'Estartús és una obra del municipi de Teià (Maresme) inclosa en l'Inventari del Patrimoni Arquitectònic de Catalunya.

## Descripció

Construcció de planta rectangular amb dues façanes idèntiques, una a la banda del davant i l'altra a la banda del darrere, tot i que l'entrada es troba emplaçada en un dels laterals. Les façanes de composició similar compten amb un coronament esglaonat i decorat amb motllures i elements vegetals. Al pis superior mostren una sèrie d'arcuacions de mig punt adovellades, distribuïdes en dos grups de tres, i una decoració d'esgrafiats sobre l'arrebossat del mur. Just a sota i separades per una cornisa doble hi ha algunes finestres amb l'emmarcament esgrafiat, format per tiges vegetals de les quals es desenvolupen fulles vegetals.
La façana del darrere només deixa veure una planta baixa i un pis, mentre que la del davant presenta dos pisos.

## Història

A la façana del davant es pot veure, sota el coronament esglaonat i just a l'eix mitjà, la data esgrafiada de 1904, mentre que a la façana posterior hi ha, també esgrafiades, les inicials del qui encarregà l'edifici, en Lluís Parés.

## Referències

* 1 2 3 «Ca l'Estartús». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
# Boydell & Brewer

Boydell & Brewer és una editorial britànica especialitzada en literatura medieval. Fundada el 1987 pel catedràtic Derek Brewer, rector de l'Emmanuel College, i l'historiador Richard Barber, també publica treballs especialitzats en altres camps, incloent-hi, a través de la sèrie «Támesis», la cultura del món hispà. El 1989 acordà amb la Universitat de Rochester fundar University of Rochester Press (URP), una editorial universitària especialitzada en estudis africans, filosofia, història social i medicina. El 1998 adquirí l'editorial estatunidenca Camden House, especialitzada en la literatura i cultura d'Alemanya i els Estats Units. El 2008, adquirí James Currey Ltd, també especialitzada en estudis africans.

## Referències

* ↑ «Derek Brewer» (en anglès). The Guardian, 17 novembre 2008. [Consulta: 2 juliol 2018].
* ↑ «About us». Web oficial. Consulta: 2 juliol 2018 (en anglès).
# Boyeria

Boyeria és un gènere d'odonats anisòpters de la família Aeshnidae. Als Països Catalans només és present Boyeria irene.
El nom Boyeria commemora l'entomòleg francès Etienne Laurent Joseph Hippolyte Boyer de Fonscolombe.

## Hàbitat

Aquestes libèl·lules es troben generalment en els rius i corrents forestals.

## Llista d'espècies

El gènere comprèn 8 espècies:
* Boyeria cretensis (Peters, 1991)
* Boyeria grafiana (Williamson, 1907)
* Boyeria irene (Fonscolombe, 1838)
* Boyeria jamjari (Jung, 2011)
* Boyeria karubei (Yokoi, 2002)
* Boyeria maclachlani (Selys, 1883)
* Boyeria sinensis (Asahina, 1978)
* Boyeria vinosa (Say, 1839)

## Referències

* ↑ Martin Schorr, Martin Lindeboom, Dennis Paulson. «World Odonata List», 28-10-2014. Arxivat de l'original el 28 d'octubre 2010. [Consulta: 21 octubre 2014].
* ↑ «Oxygastra, grup d'estudi dels odonats de Catalunya». [Consulta: 30 desembre 2015].
# Cactus J. (Croydon)

Cactus Journal (Croydon), (abreujat Cact. J. (Croydon)), va ser una revista amb il·lustracions i descripcions botàniques que va ser editada a Croydon. Es van publicar 8 números des de 1932-1939. Va ser substituïda per Cact. Succ. J. Gr. Brit..

## Referències

* ↑ A Tropicos

## Enllaços externs

* a IPNI
# Bòsnia (desambiguació)

«Bòsnia» té aquests significats:
* Bòsnia (regió), regió històrica del sud-est d'Europa, actualment part de Bòsnia i Hercegovina
* Bòsnia i Hercegovina, Estat federal europeu amb capital a Sarajevo
* Federació de Bòsnia i Hercegovina, una de les dues entitats, amb la República Sèrbia, que componen l'estat modern de Bòsnia i Hercegovina
* República de Bòsnia i Hercegovina, estat predecessor de Bòsnia i Hercegovina que va existir entre 1992 i 1997
* República Croata d'Herceg-Bòsnia, entitat de Bòsnia i Hercegovina entre 1991 i 1994, amb capital a la ciutat de Mostar
* República Socialista de Bòsnia i Hercegovina, una de les repúbliques federals de la República Federal Socialista de Iugoslàvia, entre 1943 i 1990
* Província de Bòsnia o Sandjak de Bòsnia, antiga província de l'Imperi Otomà
* Bosna, riu de Bòsnia i Hercegovina
# Bòsnia i Hercegovina al Festival de la Cançó d'Eurovisió 2012

La televisió pública bòsnia, BHRT, va anunciar el 15 de desembre de 2011 l'artista que havia escollit internament per representar el país balcànic a l'edició de 2012. La BHRT va anunciar el 15 de desembre de 2011 l'artista que havia escollit internament. La mateixa cantant compondrà per ella mateixa la cançó que interpretarà al Festival.
Maya Sar representarà Bòsnia i Hercegovina al Festival de 2012.

## Referències

* ↑ Jiandani, Sanjay. «B&H: BHRT confirm participation in Baku!». ESCToday.com, 09-12-2011. [Consulta: 16 desembre 2011].
* ↑ Sanjay Jiandani:B&H: Maya Sar to fly Bosnian flag www.esctoday.com (anglès)

## Vegeu també

* Festival de la Cançó d'Eurovisió 2012
# Calvi Risorta

Calvi Risorta és un municipi situat al territori de la Província de Caserta, a la regió de la Campània, (Itàlia).
Calvi Risorta limita amb els municipis de Francolise, Giano Vetusto, Pignataro Maggiore, Rocchetta e Croce, Sparanise i Teano.

## Galeria

* Mapa del municipi dins de la província de Caserta
# C.V. Starr East Asian Library

La C.V. Starr East Asian Library és una biblioteca de la Universitat de Colúmbia fundada el 1902. Conté col·leccions per a l'estudi de l'Àsia Oriental als Estats Units. Consta de més d'un milió de volums de materials en llengües sinítiques, japonès, coreà, tibetà, mongol, manxú i altres llengues occidentals, i gairebé 7.500 títols periòdics i col·leccions especials.

## Referències

* ↑ Congress, The Library of. «LC Linked Data Service: Authorities and Vocabularies (Library of Congress)». id.loc.gov. Library of Congress. [Consulta: 7 setembre 2019].
* ↑ Rudolph, Deborah. Impressions of the East: treasures from the C.V. Starr East Asian Library, University of California, Berkeley. Australia: Heyday Books : C.V. Starr East Asian Library, University of California, Berkeley, in National Library of Australia, 2007. ISBN 9781597140607. OCLC 77476558.
* ↑ «The Rise of the C. V. Starr East Asian Library, University of California, Berkeley». ResearchGate. [Consulta: 7 setembre 2019].
* ↑ «C.V. Starr East Asian Library» (en anglès). www.architecturalrecord.com. Architectural Record. Arxivat de l'original el 2018-12-29. [Consulta: 7 setembre 2019].

## Enllaços externs

* C.V. Starr East Asian Library - Lloc web oficial
# C.S. Lee

Charles S. Lee (Cheongju, Corea del Sud, 30 de desembre del 1971), conegut com a C.S. Lee, és un actor estatunidenc d'origen coreà. És conegut sobretot pel seu paper a la sèrie de televisió Dexter, on interpreta el paper de Vince Masuka.

## Biografia

La passió de Lee per al cinema li va venir durant la seva etapa a la Hudson's Bay High School de Vancouver (Washington). Gràcies a una beca escolar va poder anar al Cornish College of the Arts (Facultat Cornish de Belles Arts), on es va diplomar. Posteriorment, va estudiar a la Yale School of Drama.
Va actuar amb diverses companyies teatrals, arribant a participar tant a la televisió com el cinema. La notorietat li va arribar quan va convertir-se en un actor recurrent de la sèrie de televisió de la companyia Showtime Dexter.
Gràcies al seu paper de Vince Masuka a Dexter, Lee ha aconseguit papers a sèries de televisió tant populars com Chuck, The Unit o The Sopranos.

## Filmografia

* Spin City (1998-1999) (Periodista)
* Random Hearts (1999) (Luncheonette Counterman)
* Guiding Light (2002) (Dr. Hong)
* Sophie (2002) (Father Kim)
* Law & Order (1998-2002) (Forense / Kenny Chen / Farmacèutic)
* Ed) (2003) (Hal Clapone)
* Cha Cha de los Chans (2004) (Dr. Chan)
* Our Italian Husband (2004) (Shuei)
* Les dones perfectes (2004) (Marit de Stepford addicional)
* Grand Theft Auto: San Andreas (2004) (Veu de Gàngster)
* Law & Order: Criminal Intent (2004-2006) (Detectiu Mike Lew)
* As the World Turns (2005) (Faux Hwa)
* David & Layla (2005) (Yun)
* Grand Theft Auto: Liberty City Stories (2005) (Veu del pederasta)
* Dexter (2006–) (Vince Masuka)
* The Sopranos (2006) (Dr. Ba)
* The Unit (2007) (XO)
* Chuck (2007) (Harry Tang)
* Monk (2008) (Diputat Bell)
* The Unborn (2009) (Dr. Lester Caldwell)
* Dexter the Game (2009) (Vince Masuka)
* Innocence Blood (2012) (Vincent Lee)

## Referències

* ↑ «C.S. Lee» (en anglès). IMDB. [Consulta: 18 maig 2022].
# Can Bataller (Sant Iscle de Vallalta)

Can Bataller és una masia del municipi de Sant Iscle de Vallalta (Maresme) inclosa en l'Inventari del Patrimoni Arquitectònic Català.

## Descripció

Masia de cos central d'estructura clàssica, del grup II, amb coberta de teula de dues aigües que cauen cap als murs laterals. A la part posterior hi ha un cos adossat, de petites dimensions i coberta d'un vessant.
La façana té un portal rodó d'onze dovelles, amb esglaons i llindar de pedra, i finestres conopials d'estil gòtic. Els angles dels murs estan acabats amb carreus de granit, així com els marcs de les finestres. La finestra principal, que descansa sobre el portal, és de llinda partida de forma conopial amb detalls ornamentals esculpits i ampit motllurat, a més presenta detalls escultòrics de motius irreconeixibles, muntants adornats per dos bandes i rematada, per la part superior amb un carreu amb una creu inscrita. Per la part interior de la finestra hi ha els festejadors que són seients que aprofiten el gruix dels murs. A la façana lateral hi ha una altra finestra de forma conopial ricament ornamentada.
Actualment la casa està habitada per un pagès que viu del conreu. Sense estar abandonada la casa necessita alguns arranjaments.

## Referències

* ↑ «Can Bataller». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Calumet (Oklahoma)

Calumet és un poble dels Estats Units a l'estat d'Oklahoma. Segons el cens del 2000 tenia 535 habitants.

## Demografia

Segons el cens del 2000, Calumet tenia 535 habitants, 181 habitatges, i 144 famílies. La densitat de població era de 161,4 habitants per km².
Dels 181 habitatges en un 43,1% hi vivien nens de menys de 18 anys, en un 64,6% hi vivien parelles casades, en un 10,5% dones solteres, i en un 20,4% no eren unitats familiars. En el 19,3% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,32.
Per edats la població es repartia de la següent manera: un 32,9% tenia menys de 18 anys, un 9,9% entre 18 i 24, un 28,2% entre 25 i 44, un 19,6% de 45 a 60 i un 9,3% 65 anys o més.
L'edat mediana era de 29 anys. Per cada 100 dones de 18 o més anys hi havia 88,9 homes.
La renda mediana per habitatge era de 33.571 $ i la renda mediana per família de 37.679 $. Els homes tenien una renda mediana de 24.773 $ mentre que les dones 19.167 $. La renda per capita de la població era d'11.589 $. Entorn del 9,9% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Calumet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Calumet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Can Font (Llagostera)

Can Font de Llagostera és una masia de planta quadrangular de parets portants de pedra morterada i estructurada en tres crugies que forma part de l'Inventari del Patrimoni Arquitectònic de Catalunya. Pertany al tipus basilical. La planta baixa està coberta per volta de canó amb llunetes laterals i arcs que formen els trams de la volta. El forjat de les golfes és amb cabirons de fusta. Coberta per teulat a dos vessants. La façana fou reformada al s. XIX modificant les primitives obertures i obrint al cos central superior una galeria amb arcs semicirculars i balustrada de terracota. El mas probablement fou edificat durant el s. XVI, però fou notablement modificat en les seves obertures per Pere Font durant les reformes dels anys 1867 i 1869.

## Vegeu també

* Llista de monuments de Llagostera

## Referències

* ↑ «Can Font». Inventari del Patrimoni Arquitectònic de Catalunya. Generalitat de Catalunya. [Consulta: 9 setembre 2014].
# Can Granés

Can Granés és una masia de Vilamacolum (Alt Empordà) inclosa a l'Inventari del Patrimoni Arquitectònic de Catalunya. És un dels grans casals de la plaça major.

## Descripció

Edifici aïllat situat entre la Plaça de Catalunya i el carrer de les Closes. És una casa que està en procés de restauració. Els elements més destacats són algunes finestres decorades amb simples ressalts o amb motllures de tipus renaixentista. A la façana encarada al nord hi ha una petita finestra gòtica d'un sol arc trilobulat. En temps moderns s'hi va afegir una torratxa mirador coronada amb una balustrada.

## Referències

* 1 2 «Can Granés – Vilamacolum». Pobles de Catalunya. [Consulta: 14 juny 2020].
* ↑ «Vilamacolum», s.d. [Consulta: 14 juny 2020].
* ↑ «Can Granés». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Campaner

«Campaner» té aquests significats:
* Campaner, el que toca les campanes
* Gentilici dels habitants mascles de Campos, Illes Balears
* Nom alternatiu de la històrica ciutat de Champaner o Čampaner al Gujarat
* Campaner, ocell de la família dels cotíngids.
* Àlvaro Campaner y Fuertes, cronista mallorquí
# Can Montells

Can Montells és una masia del municipi de Cardedeu (Vallès Oriental) protegida com a bé cultural d'interès local.

## Descripció

Aquesta masia és situada a la Vall de la Coma, terreny ric en aigües i bones terres, i enfilada a la part més alta del terreny. Té un barri tancat. La coberta és a dues vessants i el carener de la teulada paral·lel amb la façana. La façana principal té portal dovellat i tres magnífiques finestres conopials al primer pis, característiques del segle xvi, sota les quals pengen labors de pedra en forma d'arquets. A la teulada hi ha una massissa xemeneia. A la part oest hi ha un torricó rodó cobert amb volta d'obra per a la defensa i entre dues finestres un rellotge de sol. A la part de llevant, adossades a la casa hi ha les quadres i porxos, més avall hi ha una gran era enrajolada amb cairons. Com la majoria de masies del Vallès, Can Montells està orientada al migdia.

## Història

Can Montells és la casa més important de Cardedeu, en territori. L'any 1272, en Bernat Montells és esmentat a la "carta de repoblació". Fins a les darreries del segle passat, el cognom Montells figura en la majoria de documents oficials. Segons Pere Comas: "...se sap, de temps més anterior que Ermessendis Montells l'any 1182, i Arnau Montells el 1190 construïren 4 cases pel prior i confrares de la Cofradia de Santa Maria".
Encara el segle xix ens diu Tomàs Balvey que aquesta família tenia preferència al presbiteri i una sepultura en l'església parroquial.

## Referències

* 1 2 3 «Can Montells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Can Carreras (Sant Julià de Ramis)

Can Carreras és una masia del municipi de Sant Julià de Ramis (Gironès) protegida com a bé cultural d'interès local.

## Descripció

És una masia de planta rectangular a dos nivells. El cos a nord és d'una planta amb entrada secundària, a l'oest, de llinda plana i terrassa cantonera del segle xix. L'altre cos és de planta baixa i un pis i la part central de la façana a oest té una mena de torre de teulat a una vessant i unes petites obertures. L'entrada és a l'oest i a la llinda de la porta hi ha la data de 1779. sembla una modificació d'una porta anterior. Damunt la porta hi ha dos finestres de llinda plana i més amunt el cos-torre. La façana a solana és la més destacable. Presenta, al primer pis, quatre finestres de llinda plana, una amb la data de 1615 inscrita. A la planta baixa hi ha quatre obertures de ventilació de les quadres. La part dreta d'aquesta façana és afegida.
A la llinda ha ha la següent inscripció: "Can Falgueras - 1779" i "1615".

## Referències

* 1 2 «Can Carreras». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
# Can Carreres (Bigues)

* Per a altres significats, vegeu «Can Carreres (Bigues i Riells)».
Can Carreres és una de les masies històriques de l'antiga parròquia rural de Sant Mateu de Montbui, agregada ja d'antic al poble de Bigues, en el terme municipal de Bigues i Riells, a la comarca catalana del Vallès Oriental.
És en el sector de ponent del terme, al nord-est del Puig Alt i al sud-oest del Turó de la Calcina, al costat nord de Can Viver i al nord-oest, una mica més lluny, de Can Ribes.
Actualment reconvertida en un selecte centre hoteler, que roman tancat des del 2008, les seves terres van donar pas a la urbanització del seu mateix nom, i a ponent seu hi ha la urbanització de la Pineda.

## Referències

* 1 2 «Can Carreres | Mapes de Patrimoni Cultural». [Consulta: 5 febrer 2022].

## Enllaços externs

* Can Carreres en el seu entorn, a l'Institut Cartogràfic de Catalunya